UE pregătește concesii pentru Trump, în încercarea de a reduce noile tarife comerciale. Ce soluții au găsit europenii pentru a-și menține accesul pe piața americană
Uniunea Europeană analizează o listă de concesii pe care ar fi dispusă să le facă administrației Donald Trump pentru a evita un nou val de tarife punitive impuse exporturilor europene. Măsura vine în contextul în care SUA se pregătește să impună, începând cu 2 aprilie, tarife comerciale reciproce – inclusiv în domenii-cheie precum automobilele, produsele farmaceutice și echipamentele electronice –, fără o posibilitate reală de amânare sau negociere rapidă.